EGIBAR ARTOLA (EAJ, 2014-12-18):
Pentsatzen dut irakurri eta entzun dugun diskurtsoa izango dela Euskal Herria Bilduren barruan dagoen aniztasunaren seinale, diskurtso honetako bat izango da, erabat aberatsa izan behar du koalizioak.
Nik hurrengo baterako eskertuko nukeena da hain estrategikoak baldin badira eta inportanteak baldin badira gai hauek, ezker abertzaleko bat jaitsi dadila, denak uler gaitezen.
Ustelkeriaren aurkako ekimena aurkeztu du Maneiro parlamentariak eta berak bere, nik aitortzen dut, joko bat egiten duzu.
Madrilen, Espainian zer gertatzen den horrekin abiatzen zara, tesia han zentratzen duzu eta gero ekartzen duzu diskurtsoa honantz, baino garbi dagoena da zure interesa dela korruptzioaren, ustelkeriaren inguruan eztabaida sortzea.
Zilegi da baino hangoa honantz ekartzen duzu eta gero aipatzen dituzu ba bai ari zarela zuk zeuk ere artxiboak betetzen, zergatik ba omen daude edo ba omen dauzkazu baita ere ustelkeri kasuak izan daitezkeenak ba epaitegietara eramateko.
Hori da eta beste alderdi politiko batzuk, hain zuzen ere Alderdi Popularrak eta Alderdi Sozialistak ere ardurak ere badituzte, Espainian noski.
Gu Kongresuan egon bagaude, baino ardurak ez ditugu ardura politikoak Espainian eta hor esaten da beno, ba euskal gizartera ekarrita edo Erkidego Autonomora, Euskadira, Euskal Herrira ekarrita, beno toki guztietan berdina da.
Alderdi Popularrak eduki halako ibilbide bat, azkeneko hilabete, urte pare honetan eta Espainiakoa han dago, baino Euskadi ere berdina da, berdintsua da. Hori da diskurtsoa.
Orduan, hemen bakoitzak berea egiten du, hark ekartzen du debatea. Beste batzuk esaten duzue hemen ia denak berdinak gara, PNV eta PP eta berdinak gara edo PSOE, berdinak gara. Eta hauek esaten dute, zuek denak berdinak zarete, guk kanpoan gaude.
Orduan, hori baldin bada jokoa ba oso sinplea da. Nik, oso sinpleegia da ondorio behintzat positiboak edo emankorrak ateratzeko.
Nik Gallastegui andreak esan duen esaldi batekin edo kontzeptuarekin bat egiten dut eta nire, behintzat, diskurtsoaren bizkar-hezur bihurtu nahi nuke. Hain zuzen ere, herrigintzaren eta politikaren erreibindikazioa egiten delako. Herrigintzak herriak dituen arazoei aurre egitea ariketa demokratiko gisa guztion ongizatea eta interes orokorrak defenditzea, hori da politika eta nik uste dut urte askotan herri honetan eta gizarte honek hori hala ikusten du eta ez dago inkestatara jo behar, ikusten da, galdetu daiteke.
Jendeak ere hala ikusten du herrigintza herriaren alde egiten den zerbitzu bezala eta nik uste dut hori gaur eta hemen aldarrikatzea ere komeni dela.
Hau ez da ihes egiteko modu bat, baizik gure emendakin horretan, zuk zenion, Maneiro jauna, ezer ez dela, gurea ez dela emendakin behintzat ezer positibo adierazten duenik zuretzako. Gure ustez bai, zergatik nahiz eta printzipio orokorrak aipatu, ba gardentasuna eta partehartzea eta herritarrekin lankidetza, hemen azkeneko urteetan, guztion artean sortutako legeen eskutik, baita ere herrigintza aseguratu egin dugu oinarri honen inguruan, gardentasuna eta partehartzearen inguruan.
Eta Legebiltzar honi zuzen-zuzenean zerbait badagokio da bere eskutan dagoena erregulatzea. Denentzako daude bi behintzat puntu aipatu beharko genituenak. Nire ustez Jaurlaritzak berak, Urkullu lehendakaria bere Gobernua osatu eta hilabete batzuetara kode etiko bat onartzen du, gobernu barrurako, kargu publikoei eta izendatuak izan daitezkeen pertsona guztiei afektatzen diona. Hor dago kode etiko bat. Eta bere jarraipena dauka eta bere azterketak eta kasuak eta gainontzekoak.
2013. urteko maiatzean eta baita ere Sozialisten hasiera batean bultzatuta baino aipatu den bezala, joan den ekainean baita ere lege bat onartu dugu guztion artean. Eta hor ere kargu publikoaren jarrerak, konduktak aztertzen dira. Eta hori aho batez onartu genuen.
Beste tokietan zer gertatzen den? Ze ekimen legislatibo egon daitezken? Errespetagarriak izango dira, baino guk geuk ere geure burua gobernatzeko garaian ekimenak sustatu ditugu, Jaurlaritza bere aldetik eta baita ere Legebiltzar honek. Eta etorkizun hurbilean ere Administrazio Publikoari dagokion legean gardentasunaren atalak izango du bere tokia. Ordun, zerbait egin dugula eta gure ustez bide egokian garbi da.
Beste gauza bat da erabilera politikoa eta estrategikoa. Lehen aipatu bezala, denak berdinak gara, ba ez gara berdinak eta gizarteak ez du gainera berdin ikusten, ez du berdin ikusten Espainian gertatzen ari dena eta Euskadin gerta daiteken hori. Ez du berdin ikusten kudeaketaren inguruan gardentasuna, parte hartzea, beste era batera ikusten dira hemendik.
Baino ez itsuak garelako, baizik eta herrigintzari errespetu bat sor dietelako herritarrak, badakitelako herriz herri eta udal hauteskundeek bistan dauzkagu, herriz herri alderdi politiko bakoitzak, gutako alderdi politiko bakoitzak, zerrendak osatzeko pertsonei esan behar zaiela aizu, etorriko al zara udal lanetara?. Musutruk.
Kasu gehienetan, etorriko al zara? Egingo al zenuke lana kultura arloan edo hirigintzan edo dena delakoan? Jende guzti horrek aurrera pausua ematen duen eta esaten duenean, bai, alderdi politiko baten edo beste baten. Edo herrigintza ulertzen da modu independente batean eta aurrera ematen duten pausua. Zer esan behar diegu guzti horiei?
Politika ustelkeriaren zera dela, ate nagusia eta hor ustelkeria besterik ez dagoela? Ez dagoela gardentasunik? Ez dagoela herritarrek dituzten arazoetaz lan egiterik? Nik uste dut guk badaukagula zer esana eta zer ikasi ere bai, noski, baina zer erakutsia ere bai. Zergatik jende berria dator, udaletan jende berria sartuko da, sigla guztietatik. Eta hor herrigintza guk ere ponderatu egin behar dugu.
Eta legegile baldin bagara, hemen egin den bezala joan den udara baino lehenago eta aurretik Gobernuak egin duen bezala eta instituzio ezberdinetan gardentasunaren inguruan eta parte hartzearen inguruan ematen ari diren pausuak edukita, zer hobeago guk ere herrigintza eta politika dignifikatzea baino? Ez gezurrak esanez.
Hemen jendeak ulertzen du, jendeak nahi du, kontrolak nahi ditu, gardentasuna nahi du, noski. Baina badakite politikak gauzak eta arazoak konpontzeko balio duela eta hor badagoela indar bat. Orduan, politika prestigiatzeko bide ere nik uste badaukagula, esan dut.
Beste gauza bat da erabilera estrategikoa, esanez ustelkeria nola txarra den, norberak bere etxetik hasi eta garbitu beharrean, esatea beno ba ustelkeria guztiona da eta zabaldu dezagun. Zabaldu dezagun zikina eta guztiok izango gera errudun. Hori hanka sartzea da.
Eta politikan hori erabili egiten da eta erabili egin da. Eta nik uste del zoritzarrez ere erabiltzen jarraituko dela. Baina esatea zuek denak berdinak zarete nik hortik kanpo nago. Distingitu dezagun, bereiztu dezagun zer gertatzen ari den herri honetan eta tamalez zer gertatzen ari da Espainian, baita ere kontu hauetan.
Alderdi politiko nagusienak...
...gertatzen ari den herri honetan eta tamalez zer gertatzen ari den Espainian baita ere kontu hauetan.
Alderdi politiko nagusienak zein tamainako ardurak dituzten Espainian gertatzen ari diren gai horietan eta ez naiz ni hasiko gai horiek kritikatzen momentu honetan eta hemen ez dagokit geureari eustea eta ahal den modurik egokienean asmatzea izango litzateke gure helburua.
Horregatik, presentatu dugu presentatu dugun emendakina.